Printbenodigdheden | Printer Papier lades | OKI duplexer | 917277 - misco.nl
Item#: 917277 | Model#: 01272601
Andere klanten bekeken OKI lade en plateau voor media - 530 pagina's OKI medialade / toevoer - 530 vellen Productinformatie Specificaties
Achieve professional double-sided printing with no loss of print speed, enabling booklet printing, reducing paper usage and saving space.Product specificatiesProductbeschrijvingOKI duplexerProducttypeDuplexerOntworpen voorC610n, 711DM, 711n; ES 6410dn, 7411dn Wiesberger hoop vir glorie by Sonstad | Netwerk24
Deur Marizanne Kok 24 Oktober 2019 20:00
Die Oostenryker Bernd Wiesberger sal vanjaar by Sun City speel.Foto: Getty Images
Die voorloper op die Europese reeks se Race to Dubai-puntelys, Bernd Wiesberger, het bevestig hy wil Sun City aanstaande maand as springmat gebruik om hom na die Europese geldtitel te help voer.
Wiesberger, van Oostenryk, is een van drie Europeërs wie se deelname aan die Nedbank-uitdaagtoernooi by Sun City Donderdag bevestig is. Ook die Engelsmanne Matthew Fitzpatrick en Ian Poulter sal op ’n vliegtuig spring om die Gary Player-buiteklub van 14 tot 17 November aan te durf.
Die 34-jarige Wiesberger het vanjaar reeds drie keer in die Europese reeks gewen en ná sy triomf vroeër vandeesmaand in die Italiaanse Ope die eerste keer die voorste posisie op die Europese geldlys ingeneem.
Die 34-jarige Wiesberger het vanjaar reeds drie keer in die Europese reeks gewen en ná sy triomf vroeër vandeesmaand in die Italiaanse Ope.
Hy is egter net 300 punte voor die Spanjaard Jon Rahm en ’n aks meer as 700 punte voor die Britse Ope-kampioen, Shane Lowry. Elke toernooi van nou tot die einde van November sal dus vir hom goud werd wees.
Dis nog onseker of Rahm en Lowry by Sun City sal wees. Met die Nedbank-uitdaagtoernooi die voorlaaste toernooi van die huidige Europese seisoen, kan hulle wel in ’n posisie wees waar hulle na die Pilanesberg-omgewing móét reis om hul drome van Europese geldglorie lewend te hou.
“Ná ’n wonderlike somer sien ek daarna uit om die seisoen sterk af te sluit en my posisie boaan die Race to Dubai-lys te behou,” het Wiesberger in ’n verklaring gesê. “Daar is steeds hope om voor te speel in die laaste weke van die seisoen – veral met die toename in die punte wat op die spel is – maar ek kon nie in ’n beter posisie wees as wat ek tans is nie.”
Die jong Matthew Fitzpatrick sal homself ook weer by die Sonstad toets. Foto: Getty Images
Sonder twyfel is die geldtitel ook die geelwortel wat die 25-jarige Fitzpatrick na Sun City gelok het. Die jong Engelsman beklee tans die vierde plek op die Race to Dubai-lys, danksy vier tweede plekke in ’n seisoen waarin hy ongelukkig was om nie te wen nie.
“Ek is regtig tevrede met hoe ek hierdie seisoen gespeel het. Al wat kort, is ’n oorwinning,” het Fitzpatrick gesê. “Ek is goed geplaas op die ranglys en sal hopelik ’n goeie einde aan die seisoen hê.”
Poulter is tans 16de op die Race to Dubai-punteleer. Hy het tot dusver vanjaar toptien-uitslae in vyf toernooie behaal.
Meer oor: Bernd Wiesberger | Ernie Els | Pilansberg | Sun City | Gholf | Geldwenner | Europese Reeks | Nedbank-Uitdaagtoernooi